Document ID: 32007R1518

KOMISSION ASETUS (EY) N:o 1518/2007,
annettu 19 päivänä joulukuuta 2007,
vermuttia koskevan tariffikiintiön avaamisesta ja hallinnoinnista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/1993 (1) ja erityisesti sen 7 artiklan 2 kohdan,
sekä katsoo seuraavaa:
(1)
Euroopan yhteisön ja Argentiinan tasavallan välisessä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittujen myönnytysten muuttamisesta niiden Euroopan yhteisöön liittymisen vuoksi kirjeenvaihtona tehdyssä sopimuksessa (2), jonka neuvosto on hyväksynyt päätöksellä 2006/930/EY (3), määrätään vermuttia koskevan tariffikiintiön (erga omnes) avaamisesta. Kyseinen kiintiö olisi avattava.
(2)
Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetulla komission asetuksella (ETY) N:o 2454/93 (4) vahvistetaan hallintosäännöt niiden tariffikiintiöiden osalta, jotka on tarkoitettu käytettäviksi tulli-ilmoitusten päivämäärien kronologisessa järjestyksessä. Olisi huolehdittava siitä, että tällä asetuksella avattua tariffikiintiötä hallinnoidaan kyseisten sääntöjen mukaisesti.
(3)
Niiden sitoumusten mukaisesti, jotka yhteisö on tehnyt kirjeenvaihtona tehdyn sopimuksen nojalla, olisi huolehdittava siitä, että tätä asetusta sovelletaan 1 päivästä tammikuuta 2007.
(4)
Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Avataan luovutettavaksi vapaaseen liikkeeseen yhteisössä 13 810 hehtolitran tariffikiintiö (erga omnes) (järjestysnumero 09.0098) alanimikkeeseen 2205 90 10 kuuluvalle vermutille ja muulle tuoreista viinirypäleistä valmistetulle viinille, joka on maustettu kasveilla tai aromaattisilla aineilla, enemmän kuin 2 litraa vetävissä astioissa, ja jonka todellinen alkoholipitoisuus on enintään 18 % tilavuusprosenttia, kiintiötullilla 7 EUR/hl.
2 artikla
Komissio hallinnoi 1 artiklassa tarkoitettua vuotuista tariffikiintiötä asetuksen (ETY) N:o 2454/93 308 a, 308 b ja 308 c artiklan mukaisesti.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2007 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2007.

Labels: 3
17